***დანართი 25***



სამთო ტექნიკოსი

**პროფესიული სტანდარტი**

**სსიპ – განათლების ხარისხის განვითარების ეროვნული ცენტრი**

1. **წელი**

**1. პროფესიის დასახელება (ქართულად):** სამთო ტექნიკოსი

**2. პროფესიის დასახელება (ინგლისურად):** Mining Technician

**3. პროფესიული სტანდარტის კოდი:** 041461

**4. პროფესიული სტანდარტის სარეგისტრაციო ნომერი:** 07108 - ს

**5. პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით** - 8111/ 8112 /8113

**6. პროფესიის აღწერა:**

სამთო ტექნიკოსის საქმიანობა გულისხმობს სამთო საწარმოს ყველა ძირითადი ტექნოლოგიური პროცესის მართვაში მონაწილეობას, ცალკეული გაყვანის და გაწმენდითი სამუშაოების პროცესების უწყვეტ შეფასებასა და მონიტორინგს, ამ პროცესებში ხარვეზების გამოვლენას და მომსახურებას, გაყვანის და გაწმენდითი სამუშაოების პროცესების კოორდინაციას.

**7. სამუშაო გარემო და დასაქმების შესაძლებლობები:**

სამთო ტექნიკოსის ტიპიურ სამუშაო გარემოს წარმოადგენს შახტი, მაღარო, მეტროპოლიტენი.

სამთო ტექნიკოსი შეიძლება დასაქმდეს: სასარგებლო წიაღისეულის (ნახშირი, მანგანუმი, ფერადი და იშვიათი ლითონები და სხვ.) მომპოვებელი და გადამამუშავებელი საწარმოების მიწისქვეშა ობიექტებზე, ასევე სატრანსპორტო და ჰიდროტექნიკური დანიშნულების გვირაბების მშენებლობაზე.

**8. აუცილებელი პროფესიული მოთხოვნები:**

კანონმდებლობით არ არის დადგენილი

**9. კვალიფიკაციის დონე:** მესამე

**10. პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1. | **სამუშაო ობიექტის მიღება-ჩაბარება** | * 1. ათვალიერებს სამუშაო ადგილს   2. ამოწმებს მანქანა-დანადგარების სამუშაო მდგომარეობას   3. ხელმძღვანელობას აწვდის ინფორმაციას ხარვეზის აღმოჩენის შემთხვევაში   4. გადააბარებს სამუშაო ობიექტს |
| 2. | **სამუშაო ადგილის მომზადება** | * 1. ათვალიერებს სამუშაო ადგილს   2. ჩამოწმენდს მოშლილ ქანებს   3. რწყავს სანგრევს   4. ადგილზე მიაქვს მოწყობილობები   5. მოჰყავს მოწყობილობები სამუშაო მდგომარეობაში |
| 3. | **შპურების ბურღვა და აფეთქებითი სამუშაოების კონტროლი** | * 1. აწარმოებს საშპურე ადგილების მონიშვნას   2. აყენებს საბურღ დანადგარებს   3. ბურღავს შპურებს   4. გადააქვს საბურღი მოწყობილობები   5. რთავს წყლის მფრქვევანებს   6. ანიავებს სანგრევს   7. იღებს ნებართვას სამთო სამუშაოების გასაგრძელებლად |
| 4. | **მონგრეული სამთო მასის აწმენდა-ტრანსპორტირება** | * 1. აწყობს დროებით სამაგრს და რწყავს სანგრევს   2. აწარმოებს მონგრეული სამთო მასის აწმენდას   3. ახდენს ჭერისა და გვერდითი მოშლილი ქანების ჩამოწმენდა-ჩამოყრას   4. ახდენს მონგრეული მასის ტრანსპორტირებას |
| 5. | **მუდმივი სამაგრის დაყენება** | * 1. შემოზიდავს სამაგრ და ამოსახიმ მასალას   2. აწარმოებს ჭიქების ამოღებას და საფეხის მოწყობას მუდმივი ჩარჩოს დასაყენებლად   3. აყენებს ძირითად სამაგრს   4. ხსნის დროებით სამაგრს   5. აყენებს გამბრჯენების სამაგრს   6. ამოხიმავს სანგრევს   7. დგამს ბეღელს საჭიროების შემთხვევაში |
| 6. | **გვირაბების სარემონტო სამუშაოების წარმოება** | * 1. დაზიანებულ ადგილებში აყენებს დროებით სამაგრებს   2. გამოიღებს დაზიანებულ სამაგრს   3. ჩამოყრის აშლილ ქანებს   4. ახდენს ჩამოშლილი ქანების აწმენდა-ჩატვირთვას   5. აყენებს ახალ სამაგრს   6. ატარებს ამოხიმვით სამუშაოებს   7. აწესრიგებს სალიანდაგო მეურნეობას   8. აწყობს წყალსარინ არხს   9. აწყობს განიავების სისტემას   10. ატარებს აღდგენით სამუშაოებს |
| 7. | **სამუშაო ობიექტზე უსაფრთხოების ნორმების დაცვა** | * 1. ატარებს უსაფრთხოების ინსტრუქტაჟს   2. ამოწმებს ინდივიდუალური დაცვის საშუალებებს   3. უზრუნველყოფს სამუშაო ობიექტამდე უსაფრთხო გადაადგილებას   4. ათვალიერებს სამუშაო ადგილს   5. ამოწმებს ავტომატური საგაზო დაცვის აპარატურას   6. აწყობს არხს პროფილაქტიკური ლამის მისაღებად   7. ეცნობა ავარიის ლიკვიდაციის გეგმას სამუშაო ობიექტის ფარგლებში   8. აღმოუჩენს დაზარალებულს პირველად დახმარებას, საჭიროების შემთხვევაში |
| 8. | **სამთო გამონამუშევრის მდგომარეობის სისტემატური კონტროლი** | * 1. აკონტროლებს გაყვანა-გამაგრების პასპორტით გათვალისწინებულ გვირაბის გაბარიტულ ზომებს   2. აწესრიგებს წმენდით სანგრევს   3. აკონტროლებს სამაგრი კონსტრუქციების მთლიანობას   4. აკონტროლებს მაღაროს ჰაერის შემადგენლობას   5. მართავს სამთო გამონამუშევრებში ტემპერატურულ რეჟიმს   6. ასუფთავებს წმენდით სანგრევს ნარჩენი მასალისაგან |

**11. პიროვნული თვისებები:**

* ორგანიზებული
* პასუხისმგებლობიანი
* დაკვირვებული

**12. ხელსაწყოები, დანადგარები, მასალა:**

**ხელსაწყოები:** ნიჩაბი, წერაქვი, ძალაყინი, ურო, ნაჯახი, ხერხი, სხვადასხვა ზომის ქანჩსაღები, ჩაქუჩი, მომნგრევი ჩაქუჩი, ელექტრო- და პნევმატური ბურღი, დომკრატი,მეთანგაზის მაკონტროლებელი საგაზო დაცვის აპარატურა, ინდივიდუალური დაცვის საშუალებები (ხელთათმანი, რესპირატორი, თვითმაშველი, ჩაჩქანი, სპეცტანსაცმელი), მაღაროელის ფანარი.

**დანადგარები:** მაღაროს და საშახტო ელმავლები, ვაგონეტები,რონოდები,საკომპრესორო დანადგარები, კონვეიერები,ჯალამბარი,სასკრეპერო დანადგარები, გვირაბგამყვანი მანქანა, ქანსატვირთი მანქანა, კომბაინი, ნახშირმომ­პოვებელი კომპლექსი, ადგილობრივი განიავების ვენტილატორები.

**მასალა:** ხის ბიგები,სპეცპროფილი, შუახერხილი,ამოსახიმი ფიცრები, ამოხიმვის რკინაბეტონის ფილები, ზღუდარის ფიცრები, თივა, ლურსმანი, ჩანგალი, ქანჩები, ჭანჭიკები, განძელი, რელსი, ომბოხი, გვერდსაფენი, ქვეშსაფენი, სავენტილაციო მილები, რკინის მილი, მაღალი წნევის რეზინის მილები.

**13. პროფესიის სამომავლო ტენდენციები:**

* დარგში ტექნოლოგიების განვითარება და დანერგვა;

**14. პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
| 1. | **სამუშაო ობიექტის მიღება- ჩაბარება** | **იცის:**   * ობიექტზე განთავსებული დანადგარების რაოდენობა * ობიექტზე განთავსებული დანადგარების თანაწყობის სქემა * ობიექტზე არსებული დოკუმენტაციის სახეები * ობიექტზე არსებული დანადგარების მუშაობის პრინციპი * დანადგარების ტექნიკური მაჩვენებლები * ელექტრომომარაგების სქემა * დანადგარების ამუშავების წესი * დანადგარების გაჩერების წესი * ობიექტზე სამაგრი სამუშაოების უწესივრობის განსაზღვრის წესი * უწესივრობის აღმოჩენის შემთხვევაში ხელმძღვანელობის ინფორმირების წესი * ობიექტის გადაბარების წესები * ობიექტზე არსებული დანადგარების მდგომარეობის შემოწმების წესი | **შეუძლია:**   * ობიექტზე განთავსებული დანადგარების აღრიცხვა * გახარჯული ფეთქებადი და სამაგრი მასალის აღრიცხვა * ობიექტზე არსებული დოკუმენტაციის გაცნობა * სამუშაოს დაწყებისას მაღაროში აირის კონცენტრაციის განსაზღვრა * მანქანა-დანადგარების ამუშავება * მანქანა-დანადგარების გაჩერება * მანქანა-დანადგარების სამუშაო მდგომარეობის სრულყოფილი შემოწმება * ობიექტზე არსებული უწესივრობის აღმოჩენა * ხელმძღვანელობის დროულად ინფორმირება უწესივრობის აღმოჩენისას * დაზიანებული დანადგარის გაჩერება * მომდევნო ცვლის წარმომადგენლისათვის ობიექტის გადაბარება * ხელმძღვანელობის ინფორმირება ობიექტის მდგომარეობის შესახებ |
| 2. | **სამუშაო ადგილის მომზადება** | **იცის:**   * სამუშაო ობიექტზე არსებული მოწყობილობების რაოდენობა * ობიექტის ამუშავების წესი * სამუშაო ადგილას რისკის შეფასების წესი * ქანების მდგომარეობის შეფასების წესი * ჩამოსაშლელი ხელსაწყოების გამოყენების წესები * სანგრევის მორწყვის წესი * სანგრევში მტვრის მავნე ზემოქმედებით გამოწვეული შედეგების შესახებ * მოსარწყავად გამოყენებული საშუალებების გამოყენების წესი * სანგრევში გამოყენებული მოწყობილობების სახეები * სანგრევში გამოყენებული მოწყობილობების გამოყენების წესი * სანგრევში გამოყენებული მოწყობილობების განთავსების ადგილები * დანადგარების ჩართვის წესი * დანადგარების გამორთვის წესი * დანადგარების ტექნიკური მახასიათებლები * დანადგარების მიმდინარე სარემონტო სამუშაოების შესრულების წესი | **შეუძლია:**   * ობიექტზე მოწყობილობის რაოდენობის განსაზღვრა * სამუშაო ობიექტის ამუშავება * ობიექტზე რისკის შეფასება * ტექნოლოგიური რეჟიმით გათვალისწინებული ნორმების გამოყენება * ქანების მდგომარეობის შეფასება * ჩამოსაშლელი ხელსაწყოების გამოყენება * შესაბამისი თანმიმდევრობით მორწყვა * მორწყვისთვის საჭირო ხელსაწყოების მართებულად გამოყენება * მოწყობილობების გადატანა დანიშნულების ადგილზე * დანადგარების ჩართვა * დანადგარების გამორთვა * დანადგარების მიმდინარე სარემონტო სამუშაოების შესრულება |
| 3. | **შპურების ბურღვა და აფეთქებითი სამუშაოების კონტროლი** | **იცის:**   * შპურების დანიშნულება მათი სახეობების მიხედვით * შპურების განლაგების სქემა * მოსანიშნი ინსტრუმენტების სახეობები * საბურღი დანადგარის დაყენების წესი * საბურღი დანადგარის დაყენების ადგილი * საბურღი დანადგარის მოქმედების პრინციპი * საბურღი დანადგარის ტექნიკური პარამეტრები * მონაცემები ქანის სიმტკიცის შესახებ * შპურების შერჩევის წესი ქანის სიმტკიცის გათვალისწინებით * დასაბურღი შპურების პროცედურა * პასპორტით გათვალისწინებულ უსაფრთხო ადგილას პერსონალის გაყვანის წესი * პასპორტით გათვალისწინებული მექანიზმების უსაფრთხო ადგილას განთავსების წესი * საგუშაგოების განთავსების ადგილი პასპორტის მიხედვით * აფეთქებისას სასიგნალო ნიშნების ფუნქციები * შპურებში ფეთქებადი მასალისა და ასაფეთქებელი საშუალებების განთავსების წესი * შპურებში განთავსებული ფეთქებადი მასალის რაოდენობა * ასაფეთქებელი სქემის გამართვის წესი * წყლის სარქველების ადგილმდებარეობა * აფეთქების ხერხები (ცეცხლოვანი, ელექტრული და სადეტონაციო) * დამხმარე ასაფეთქებელი საშუალებების გამოყენების წესები * საამფეთქებელო ელექტრული მანქანის მუშაობის პრინციპი * სანგრევის განიავების მეთოდები * ადგილობრივი განიავების ვენტილატორის ჩართვა-გამორთვის წესი * სანგრევის განიავების დრო არსებული ნორმების გათვალისწინებით * სანგრევის დათვალიერების დაწყების დროის განსაზღვრის წესი * აუფეთქებელი შპურების აღმოჩენის წესი * აუფეთქებელი შპურების ლიკვიდაციისათვის ხერხის შერჩევის წესი * სალიკვიდაციო შპურების დაბურღვის ტექნოლოგია * სალიკვიდაციო შპურების აფეთქების ხერხი * სათანადო დოკუმენტაციის გაფორმების წესი * სამუშაოების გაგრძელებისათვის ნებართვის აღების წესები | **შეუძლია:**   * შპურების დანიშნულების განსაზღვრა მათი სახეობების მიხედვით * შპურების განლაგების სქემის გარჩევა * მოსანიშნი ინსტრუმენტების გამოყენება * საბურღი დანადგარის დაყენების ადგილის განსაზღვრა * საბურღი დანადგარის დაყენება * საბურღი დანადგარის შერჩევა ტექნიკური პარამეტრების გათვალისწინებით * შპურების შერჩევა ქანების სიმტკიცის გათვალისწინებით * პროცედურით გათვალისწინებული შპურების ბურღვა * დასაბურღი შპურების ბურღვის პროცედურის თანამიმდევრობის დადგენა * პასპორტით გათვალისწინებული უსაფრთხო ადგილიდან პერსონალის გაყვანა * პასპორტით გათვალისწინებული მექანიზმების უსაფრთხო ადგილას განთავსება * საგუშაგოების განთავსება პასპორტის მიხედვით * აფეთქებისას სასიგნალო ნიშნებით სარგებლობა * შპურებში ფეთქებადი მასალისა და ასაფეთქებელი საშუალებების განთავსება * შპურებში განთავსებული ფეთქებადი მასალის რაოდენობის განსაზღვრა * ასაფეთქებელი სქემის გამართვა * წყლის გამოსაფრქვევი საშუალებების ჩართვა * აფეთქების შემდეგ პასპორტით გათვალისწინებულ ვადებში მფრქვევანების გამორთვა * პასპორტით გათვალისწინებული აფეთქების ხერხის გამოყენება * დამხმარე ასაფეთქებელი საშუალებების გამოყენების წესების სრულად დაცვა * სანგრევის განიავების მეთოდების გამოყენება * განიავების საშუალებების ჩართვა-გამორთვა * სანგრევის დათვალიერების დაწყების განსაზღვრა * ნამტყუნები შპურების აღმოჩენა * ნამტყუნები შპურების ლიკვიდაციის ხერხის განსაზღვრა * სალიკვიდაციო შპურების დაბურღვის ტექნოლოგიის განსაზღვრა * სალიკვიდაციო შპურების აფეთქების ხერხების გამოყენება * სანგრევის უსაფრთხო მდგომარეობის შეფასება * სათანადო დოკუმენტაციის გაფორმება |
| 4. | **მონგრეული სამთო მასის აწმენდა-ტრანსპორტირება** | **იცის:**   * გაყვანა-გამაგრების პასპორტის მიხედვით დროებითი სამაგრის ელემენტების მონტაჟის თანამიმდევრობა * დროებითი სამაგის ქვეშ სანგრევის მორწყვის წესები * აწმენდის ხერხები * საწმენდი საშუალებების მართვის წესი * აუფეთქებელი შპურების ფაქტობრივი მდგომარეობა * აუფეთქებელი შპურების ლიკვიდაციის ხერხების შერჩევა * ნამტყუნები შპურების, სალიკვიდაციო შპურების დაბურღვის ტექნოლოგია * იცის სალიკვიდაციო შპურის აფეთქების ხერხი * აშლილი ქანების ჩამოსაწმენდი ხელსაწყოების გამოყენების წესი * ქანსატვირთი მექანიზმების შერჩევის წესი * ქანსატვირთი მექანიზმების მართვის წესი * მაღაროს ვაგონების მანევრირების წესი * მაღაროს ვაგონების ჩაბმა-ჩახსნის წესი | **შეუძლია:**   * დროებითი სამაგრის ელემენტების მონტაჟი * სანგრევის მორწყვა * აწმენდის ხერხის შერჩევა * საწმენდი საშუალებების მართვა * აუფეთქებელი შპურების აღმოჩენა * აუფეთქებელი შპურების ლიკვიდაციის ხერხების შერჩევა * აშლილი ქანების აღმოჩენა * აშლილი ქანების ჩამოსაწმენდი ხელსაწყოების გამოყენება * ქანსატვირთი მექანიზმების შერჩევა * ქანსატვირთი მექანიზმების მართვა * მაღაროს ვაგონების მანევრირებისა და ჩაბმა-ჩახსნის წესების სრულად დაცვა |
| 5. | **მუდმივი სამაგრის დაყენება** | **იცის:**   * გაყვანა-გამაგრების პასპორტით მოცემული სამაგრი მასალის დაკომპლექტების წესი * ამოსახიმი მასალის შერჩევა-დაკომპლექტების წესი * სამაგრი მასალის გადატანითი საშუალებების შერჩევის წესი * სამაგრი მასალის ჩაწყობა-ამოღების წესების შერჩევა * დანიშნულების ადგილზე სამაგრი მასალის მიტანა-განთავსების წესი * გაყვანა-გამაგრების პასპორტის მიხედვით ჩარჩოების დაყენების ადგილის მონიშვნის წესი * საფეხეებისა და ჭიქების ზომები * საფეხეებისა და ჭიქების ამოსაღებად საჭირო ხელსაწყოების შერჩევა-გამოყენების წესები * სამაგრი კონსტრუქციის ელემენტების დაყენების თანმიმდევრობა * სამაგრი კონსტრუქციის ელემენტების შეერთების ხერხები * სამაგრი კონსტრუქციის მდგრადობის მისაღწევად საჭირო სამუშაოების სახეები * დროებითი სამაგრის ელემენტების დემონტაჟის თანამიმდევრობა * დროებითი სამაგრის ელემენტების უსაფრთხო ადგილზე გატანის და დასაწყობების წესი * ამოსახიმავი მასალის ჩაწყობის მიმდევრობა * ბეღლის კონსტრუქციის აწყობის წესი * ბეღლის ზედა ნაწილის ჰერმეტულად ამოხიმვის წესი | **შეუძლია:**   * გაყვანა-გამაგრების პასპორტით მოცემული სამაგრი მასალის დაკომპლექტება * ამოსახიმი მასალის შერჩევა-დაკომპლექტება * სამაგრი მასალის გადატანითი საშუალებების შერჩევა * სამაგრი მასალის ჩაწყობა-ამოღების პრინციპების შერჩევა * დანიშნულების ადგილზე სამაგრი მასალის მიტანა/განთავსება * გაყვანა-გამაგრების პასპორტის მიხედვით ჩარჩოების დაყენების ადგილის მონიშვნა * საფეხეების და ჭიქების ზომების შერჩევა * საფეხეებისა და ჭიქების ამოსაღებად საჭირო ხელსაწყოების შერჩევა/გამოყენება * სამაგრი კონსტრუქციის ელემენტების დაყენების თანმიმდევრობის დაცვა * სამაგრი კონსტრუქციის ელემენტების შეერთება * სამაგრი კონსტრუქციის მდგრადობის მისაღწევად საჭირო სამუშაოების ჩატარება * დროებითი სამაგრის ელემენტების თანამიმდევრული დემონტაჟი * დროებითი სამაგრის ელემენტების უსაფრთხო ადგილზე გატანა და დასაწყობება * სამაგრ ჩარჩოებზე განმბჯენების დაყენება პასპორტის შესაბამისად * ამოსახიმავი მასალის თანმიმდევრობით ჩაწყობა * ამოსახიმავი მასალასა და გვერდით ქანებს შორის არსებული სიცარიელის შევსება * ბეღლის დასადგმელად საჭირო მასალის შერჩევა * ბეღლის კონსტრუქციის აწყობა * ბეღლის ზედა ნაწილის ჰერმეტულად ამოხიმვა |
| 6. | **გვირაბების სარემონტო სამუშაოების წარმოება** | **იცის:**   * სამაგრი კონსტრუქციის ადგილის დადგენის წესი * დროებითი სამაგრის ადგილის შერჩევის წესი * დროებითი სამაგრის დაყენების წესი * დაზიანებული სამაგრის დემონტაჟის წესი * დაზიანებული სამაგრის მეორეული გამოყენების წესი * დაზიანებული სამაგრის დასაწყობების ადგილის შერჩევის წესი * სამაგრებს შორის არსებული აშლილი ქანის აღმოჩენის წესი * აშლილი ქანების ჩამოსაყრელად ხელსაწყოების შერჩევის წესი * ჩამოსაყრელი ხელსაწყოების უსაფრთხო გამოყენების წესები * ჩამოყრილი მასის უსაფრთხო ადგილას დასაწყობების წესი * დასაწყობებული მასის სატრანსპორტო საშუალებებზე ჩატვირთვის ხელსაწყოები * ჩასტვირთავი მოწყობილობების უსაფრთხოდ დაყენების წესი * ახალი სამაგრის არსებულ სამაგრთან შესაბამისობის წესი * ახალი სამაგრის ძველ სამაგრთან დაკავშირების წესი * შეზღუდული გაბარიტების პირობებში ხიმების გამოყენების წესი * ლიანდაგის დაზიანებულ ადგილზე განძელის შეცვლის წესები * რელსის შეცვლის წესი * რელსის გადაბმის ხერხი * სანიაღვრე არხის ზომები * არხის აღდგენისათვის საჭირო ხელსაწყოები * ამოღებული ქანის განთავსების წესი * სავენტილაციო მილების გადაბმის ხერხები * სავენტილაციო მილების განლაგება-გადაკიდების წესები * მუშაობის პროცესში ზომების დაცვის წესები | **შეუძლია:**   * დაზიანების ადგილის აღმოჩენა * დროებითი სამაგრის ადგილის განსაზღვრა * დროებითი სამაგრის დაყენება * დაზიანებული სამაგრის დემონტაჟი * დაზიანებული სამაგრის მეორეული გამოყენება * დაზიანებული სამაგრის დასაწყობების ადგილის შერჩევა * სამაგრებს შორის არსებული აშლილი ქანის აღმოჩენა * აშლილი ქანების ჩამოსაყრელად ხელსაწყოების შერჩევა * ქანების ჩამოსაყრელი ხელსაწყოების უსაფრთხოდ გამოყენება * ჩამოყრილი მასის უსაფრთხო ადგილას დასაწყობება * დასაწყობებული მასის სატრანსპორტო საშუალებებზე ჩატვირთვა * ჩასატვირთავი მოწყობილობების უსაფრთხოდ დაყენება * ახალი სამაგრის ძველ სამაგრთან დაკავშირება * შეზღუდული გაბარიტების პირობებში ხიმების გამოყენება * გამოუხიმავ ნაწილებში ხიმებსა და მასივს შორის სიცარიელის შევსება * ლიანდაგის დაზიანებულ ადგილზე განძელის შეცვლა * რელსის შეცვლა * რელსის გადაბმა * ქვეშსაფენის დაყენება და რელსთან და განძელთან შეკავშირება * არხის აღდგენა საჭირო ხელსაწყოების გამოყენებით * ქანის განთავსება არსებული წესით * სავენტილაციო მილების გადაბმა * სავენტილაციო მილების წესების დაცვით განლაგება-გაკიდება * მუშაობის პროცესში ზომების დაცვა * აღდგენითი სამუშაოების დროს კომუნიკაციების გამართვა |
| 7. | **სამუშაო ობიექტზე უსაფრთხოების ნორმების დაცვა** | **იცის:**   * დამცავი საშუალებების გამოყენების წესი * სამთო გამონამუშევრებში გადადგილების წესები * ხელსაწყოების გამოყენების წესი * სამუშაო ობიექტზე მოქცევის წესი * ავარიის შემთხვევაში მოქცევის წესი * ინდივიდუალური დამცავი საშუალებების დანიშნულება * ინდივიდუალური დამცავი საშუალებების გამოყენების წესი * გვირაბში გადასაადგილებელი საშუალებების დანიშნულება * გვირაბში მექანიზირებული საშუალებებით პერსონალის გადაყვანის დროს უსაფრთხოების დაცვის წესები * სამთო გამონამუშევარის პასპორტი * პასპორტით გათვალისწინებული ნორმების დაცვის წესი * პასპორტით გათვალისწინებული სამუშაოების წარმართვის თანმიმდევრობა * ავტომატური საგაზო დაცვის საშუალებების დანიშნულება * ავტომატური საგაზო დაცვის საშუალებების შემოწმების წესი * ავტომატური საგაზო დაცვის საშუალებების განლაგების წესი * ავტომატური საგზაო დაცვის საშუალებების მართვის წესი * პროფილაქტიკური ლამის დანიშნულება * პროფილაქტიკური ლამის მიღების წესი * პროფილაქტიკური ლამის მიღების დროს გამოყოფილი წყლის რაოდენობა * სათადარიგო გამოსასვლელის სქემა * სათადარიგო გამოსასვლელებში მოძრაობის დროს დამცავი საშუალებების გამოყენების წესი * პირველადი დახმარების აღმოჩენის წესები საწარმოო ტრამვის დროს * პირველადი დახმარების აღმოჩენის წესები ხანძრით დაზიანების დროს * პირველადი დახმარების აღმოჩენის წესები აირით მოხუთვის შემთხვევაში * დაზიანებული პიროვნების ტრანსპორტირების წესი | **შეუძლია:**   * სამუშაო ობიექტზე წესის დაცვით მუშაობა * ავარიის შემთხვევაში წესების დაცვით მოქმედება * ინდივიდუალური დამცავი საშუალებების გამოყენება * ინდივიდუალური დამცავი საშუალებების კლასიფიკაცია დანიშნულების მიხედვით * ინდივიდუალური დამცავი საშუალებების მდგომარეობის გარეგნული შეფასება * გვირაბში მექანიზირებული საშუალებებით უსაფრთხო გადაყვანა * ნორმებით გათვალისწინებული უსაფრთხოების წესების დაცვა * სამუშაოების პასპორტით გათვალისწინებული ნორმების დაცვა * სამთო გამონამუშევარის პასპორტით სარგებლობა * პასპორტით გათვალისწინებული სამუშაოების წარმართვა * ავტომატური საგაზო დაცვის საშუალებების კლასიფიკაცია დანიშნულების მიხდვით * ავტომატური საგაზო დაცვის საშუალებების შემოწმება * ავტომატური საგაზო დაცვის საშუალებების განლაგება * ავტომატური საგაზო დაცვის საშუალებების მართვა * პროფილაქტიკური ლამის წესების დაცვით მიღება * პროფილაქტიკური ლამის მიღების დროს გამოყოფილი წყლის რაოდენობის განსაზღვრა * ლამის მიღებისათვის არხის მოწყობა * სათადარიგო გამოსასვლელის სქემის წაკითხვა * სათადარიგო გამოსასვლელებში მოძრაობის დროს დამცავი საშუალებების გამოყენება * პირველადი დახმარების აღმოჩენა საწარმოო ტრამვის დროს * პირველადი დახმარების აღმოჩენა ხანძრით დაზიანების დროს * პირველადი დახმარების აღმოჩენა აირით მოხუთვის შემთხვევაში * დაზიანებული პიროვნების ტრანსპორტირება |
| 8. | **სამთო გამონამუშევრის მდგომარეობის სისტემატური კონტროლი** | **იცის:**   * გვირაბის გაყვანა-გამაგრების პასპორტი * გვირაბის ზომები * გვირაბის მიმართულების განსაზღვრის წესი * გვირაბის გაყვანის პროფილი * სალიანდაგო გზის მოწყობის წესი * გაყვანა-გამაგრების მოწესრიგების პროცედურის თანამიმდევრობა * გვირაბის კვეთის პასპორტის მოწესრიგების წესი * სალიანდაგო მეურნეობის ნორმების დაცვის წესი * წყალსადენი არხის მოწყობის წესი * დაზიანებული ელემენტების რაოდენობის განსაზღვრის წესი * სამაგრი მასალის კლასიფიკაცია * სამაგრის ზომები * ამოსახიმი მასალის ზომები * მაკონტროლებელი ხელსაწყოების შერჩევის წესი * მაკონტროლებელი ხელსაწყოების გამოყენების წესები * მაღაროს ჰაერის შემადგენლობის დასაშვები ნორმები * მაღაროს ჰაერის კონტროლის პერიოდულობა * სამთო გამონამუშევრებში ტემპერატურის დასაშვები ნორმა * გამონამუშევრებში ტემპერატურის შენარჩუნების რეჟიმის დაცვის წესი * გამონამუშევრებში ტემპერატურის მომატების შემთხვევაში შესაბამისი ღონისძიებების გატარების წესი * გამონამუშევრის გასასუფთავებელი ინვენტარის შერჩევის წესი * ინვენტარის გამოყენების წესი გამონამუშევრის გასასუფთავებლად * სამთო გამონამუშევრის ზომები | **შეუძლია:**   * გვირაბის გაყვანა-გამაგრების პასპორტით სარგებლობა * ზომების განსაზღვრა * გვირაბის მიმართულების განსაზღვრა * სალიანდაგო გზის მოწყობა * გაყვანა-გამაგრების წესრიგში მოყვანის პროცედურის თანამიმდევრობის დაცვა * გვირაბის კვეთის პასპორტის მოწესრიგება * სალიანდაგო მეურნეობის ნორმების დაცვა * წყალსადენი არხის მოწყობა * დაზიანებული ელემენტების განსაზღვრა * სამაგრი მასალის კლასიფიკაცია * სამაგრის ზომების დაცვა * ამოსახიმი მასალის ზომების განსაზღვრა * მაკონტროლებელი ხელსაწყოების შერჩევა * მაკონტროლებელი ხელსაწყოების გამოყენება * მაღაროს ჰაერის შემადგენლობის დასაშვები ნორმების დაცვა * მაღაროს ჰაერის კონტროლის პერიოდულობის განსაზღვრა * სამთო გამონამუშევრებში ტემპერატურის დასაშვები ნორმის განსაზღვრა * გამონამუშევრებში ტემპერატურის შენარჩუნების რეჟიმის დაცვა * გამონამუშევრებში ტემპერატურის მომატების შემთხვევაში შესაბამისი ღონისძიებების გატარება * გამონამუშევრის გასასუფთავებელი ინვენტარის შერჩევა * ინვენტარის გამოყენება გამონამუშევრის გასასუფთავებლად * სამთო გამონამუშევრის ზომების დაცვა |

**15. სტანდარტის მოქმედების ვადა:** 5 წელი

**16. პროფესიული სტანდარტის შემმუშავებელი სამუშაო ჯგუფის წევრები:**

|  |  |  |
| --- | --- | --- |
| **№** | **(სახელი, გვარი)** | **ორგანიზაცია, პოზიცია** |
| **1** | **ზურაბ ხუხუნი** | ტყიბულის ძიძიგურის სახელობის მაღარო, მთავარი ინჟინრის თანაშემწე |
| **2** | **ალექსანდრე დოღაძე** | ჭიათურის სამთო-მამდიდრებელი კომბინატი, ინჟინერი |
| **3** | **ავთანდილ ბოჭორიშვილი** | შპს „საქნახშირი“, ტექნიკური დირექტორის მოადგილე უსაფრთხოების დარგში |
| **4** | **არჩილ გაბრიაძე** | ტყიბულის ნარჩენების გადამამუშავებელი ფაბრიკა, მენეჯერი |
| **5** | **ბადრი ნიავაძე** | საქართველოს სამთო საზოგადოება, საზოგადოების წევრი (სამთო ინჟინერი) |
| **6** | **გულჯერ გვენეტაძე** | შპს „საქნახშირი“, გაერთიანებული მაღაროების უსაფრთხოების სამსახურის უფროსი |
| **7** | **როლანდ სანაია** | ჭიათურის სამთო-მამდიდრებელი კომბინატი, ტექნიკური დირექტორის მოადგილე |
| **8** | **ნანა ბოჭორიშვილი** | ტყიბულის ძიძიგურის სახელობის მაღარო, სპეციალისტი |
| **9** | **გია ქარქაშაძე** | შპს „საქნახშირი“, სარემონტო სამუშაოების მენეჯერი |
| **10** | **ოთარ გვენეტაძე** | ტყიბულის მინდელის სახელობის მაღარო, ტრანსპორტის მენეჯერი |
| **11** | **თამაზ ცერცვაძე** | ტყიბულის აღმოსავლეთ მაღაროს საკარიერო მეურნეობა, დამფუძნებელი |
| **12** | **შალვა კელეპტრიშვილი** | სსიპ - განათლების ხარისხის განვითარების ეროვნული ცენტრი, ექსპერტ-ფასილიტატორი |
| **13** | **ანზორ აბშილავა** | სსიპ - განათლების ხარისხის განვითარების ეროვნული ცენტრი, ექსპერტ-ფასილიტატორი |

**პროფესიის დასახელება:** სამთო ტექნიკოსი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებს და ამოცანებში;

2. შესაფასებელი კომპეტენციების შეფასების კრიტერიუმებს, რომელიც ასახავს აუცილებელ პროფესიულ ცოდნას და უნარებს;

3. შესაფასებელი კომპეტენციების დადასტურების შესაძლებლობებს;

4. გამოცდის პროცესს და კომპონენტებს.

**ნაწილი 2. შესაფასებელი კომპეტენციები და**  **შეფასების კრიტერიუმები**

| **პროფესიული მოვალეობა** | **პროფესიული ამოცანა** | **შეფასების კრიტერიუმები** | **კომპეტენციების პარამეტრების ფარგლები** |
| --- | --- | --- | --- |
| **1. სამუშაო ობიექტის მიღება-ჩაბარება** | 1.1.ათვალიერებს სამუშაო ადგილს | * + 1. სწორად ახდენს ობიექტზე განთავსებული დანადგარების აღრიცხვას     2. ზუსტად ახდენს გახარჯული სამაგრი მასალების აღრიცხვას     3. ზუსტად ახდენს მაღაროს აირის შეფასებას |  |
| 1.2.ამოწმებს მანქანა-დანადგარების მუშა მდგომარეობას | * + 1. სწორად ახდენს ობიექტზე განთავსებული დანადგარების გასაშვებად მომზადებას     2. სტანდარტის მიხედვით ახდენს ობიექტზე განთავსებული დანადგარების გაშვებას     3. სწორად ახდენს მანქანა-დანადგარების მუშა მდგომარეობის შემოწმებას |  |
| 1.3.ხელმძღვანელობას აწვდის ინფორმაციას ხარვეზის აღმოჩენის შემთხვევაში | * + 1. დროულად ახდენს ხელმძღვანელობის ინფორმირებას ხარვეზის აღმოჩენის შემთხვევაში     2. დროულად ახდენს დაზიანებული დანადგარის გაჩერებას |  |
|  | 1.4.გადაიბარებს სამუშაო ობიექტს | * + 1. სწორად ახდენს ობიექტის გადაბარებას ცვლის მიმღებთან     2. სწორად ახდენს დანადგარების მდგომარეობის შეფასებას     3. დროულად ახდენს უწესივრობის არსებობის შემთხვევაში ხელმძღვანელობის ინფორმირებას დისპეტჩერის მეშვეობით |  |
| **2.** **სამუშაო ადგილის მომზადება** | 2.1.ათვალიერებს სამუშაო ადგილს | * + 1. სწორად ახდენს სამუშაო ობიექტის მუშა მდგომარეობაში მოყვანის სამუშაოების წარმართვას     2. სწორად ახდენს ობიექტზე რისკების შეფასებას     3. ზუსტად იცავს ტექნოლოგიური რეჟიმით გათვალისწინებულ ნორმებს |  |
| 2.2.ჩამოწმენდს მოშლილ ქანებს | * + 1. ზუსტად ახდენს ქანების მდგომარეობის შეფასებას     2. ზუსტად იცავს ჩამოსაშლელი იარაღების მოხმარების წესებს |  |
| 2.3.რწყავს სანგრევს | * + 1. სწორად ახდენს სანგრევის მორწყვას შესაბამისი თანმიმდევრობით სხვადასხვა ფენების გათვალისწინებით     2. სწორად იყენებს მორწყვისათვის საჭირო ხელსაწყოებს |  |
| 2.4.ადგილზე მიაქვს მოწყობილობები | 2.4.1. შესაბამისად ახდენს  მოწყობილობების გადატანას განთავსების ადგილზე |  |
| 2.5.მოჰყავს მოწყობილობები სამუშაო მდგომარეობაში | * + 1. სწორად ახდენს დანადგარების მუშა მდგომარეობაში მოყვანას     2. ზუსტად ახდენს დანადგარების ჩართვას     3. სტანდარტის მიხედვით ახდენს დანადგარების გამორთვას     4. სწორად ახდენს დანადგარების მიმდინარე სარემონტო სამუშაოებს |  |
| **3.შპურების ბურღვა და აფეთქებითისამუშაოების კონტროლი** | 3.1. აწარმოებს საშპურე ადგილების მონიშვნას | * + 1. სწორად ახდენს დასაბურღი თელანის ჩამოწმენდას     2. ზუსტად ახდენს დასაბურღი შპურების ადგილის მონიშვნას |  |
| 3.2.აყენებს საბურღ დანადგარებს | * + 1. ზუსტად განსაზღვრავს საბურღი დანადგარის დაყენების ადგილს     2. სწორად ახდენს საბურღი დანადგარის შერჩევას ტექნიკური პარამეტრების გათვალისწინებით     3. სწორად ახდენს საბურღი დანადგარის დაყენებას |  |
| 3.3.ბურღავს შპურებს | * + 1. ზუსტად ახდენს პროცედურით გათვალისწინებული შპურების ბურღვას     2. სტანდარტის მიხედვით ახდენს შპურების შერჩევას ქანების სიმტკიცის გათვალისწინებით |  |
| 3.4. გადააქვს საბურღი მოწყობილობები | * + 1. დროულად ახდენს პასპორტით გათვალისწინებული უსაფრთხო ადგილიდან პერსონალის გაყვანას     2. დროულად ახდენს პასპორტით გათვალისწინებული მექანიზმების უსაფრთხო ადგილას განთავსებას     3. სწორად ახდენს საგუშაგოების განთავსებას პასპორტის მიხედვით     4. ზუსტად სარგებლობს სასიგნალო ნიშნებით აფეთქებისას |  |
| 3.5.რთავს წყლის მფრქვევანებს | * + 1. სწორად ახდენს წყლის სარქველების გაღებას     2. სწორად იცავს გამოსაფრქვევი წყლის ნორმებს |  |
| 3.6.ანიავებს სანგრევს | * + 1. სტანდარტის მიხედვით ახდენს ადგილობრივი განიავების ვენტილატორის ჩართვა გამორთვას     2. დროულად ახდენს სანგრევის განიავებას არსებული ნორმების მიხედვით |  |
| 3.7.იღებს ნებართვას სამთო სამუშაოების გასაგრძელებლად | * + 1. ზუსტად ახდენს სანგრევის უსაფრთხო მდგომარეობის შეფასებას     2. შესაბამისად ახდენს სათანადო დოკუმენტაციის გაფორმებას     3. სტანდარტის მიხედვით ახდენს სამუშაოების გაგრძელებაზე ნებართვის აღების წესით გათვალისწინებულ ქმედებებს |  |
| **4.** **მონგრეული სამთო მასის აწმენდა-ტრანსპორტირება** | 4.1.აწყობს დროებით სამაგრს და რწყავს სანგრევს | * + 1. ზუსტად ახდენს დროებითი სამაგრის ელემენტების მონტაჟს     2. სწორად ატარებს სანგრევის მორწყვითი სამუშაოებს |  |
| 4.2.აწარმოებს მონგრეული სამთო მასის აწმენდას | * + 1. სწორად ახდენს აწმენდის ხერხის შერჩევას     2. ზუსტად მართავს საწმენდ საშუალებებს |  |
| 4.3.ახდენს ჭერისა და გვერდითიმოშლილი ქანების ჩამოწმენდა-ჩამოყრას | * + 1. სწორად ახდენს აშლილი ქანების აღმოჩენას     2. სწორად იყენებს ჩამოსაწმენდ იარაღებს |  |
| 4.4.ახდენს მონგრეული მასის ტრანსპორტირებას | * + 1. ახდენს ქანსატვირთი მექანიზმების შერჩევას     2. სწორად მართავს ქანსატვირთ მექანიზმებს     3. ზუსტად იცავს საშახტო ვაგონების მანევრირების წესს     4. ზუსტად იცავს საშახტო ვაგონების ჩაბმა-ჩახსნის წესს |  |
| **5.** **მუდმივი სამაგრის დაყენება** | 5.1.შემოზიდავს სამაგრ და ამოსახიმ მასალას | * + 1. სტანდარტის მიხედვით ახდენს გაყვანა-გამაგრების პასპორტით მოცემული სამაგრი მასალის დაკომპლექტებას     2. სწორად ახდენს ამოსახიმი მასალის შერჩევა-დაკომპლექტებას     3. სწორად ახდენს სამაგრი მასალის გადატანითი საშუალებების შერჩევას     4. სწორად ახდენს სამაგრი მასალის ჩაწყობა-ამოღების პრინციპების შერჩევას     5. ზუსტად ახდენს დანიშნულების ადგილზე სამაგრი მასალის მიტანა-განთავსებას წესების თანახმად |  |
| 5.2.აწარმოებს ჭიქების ამოღებას და საფეხის მოწყობას მუდმივი ჩარჩოს დასაყენებლად | * + 1. სტანდარტის მიხედვით ახდენს გაყვანა-გამაგრების ჩარჩოების დაყენების ადგილის მონიშვნას     2. ზუსტად ახდენს საფეხეების და ჭიქების ამოღებას     3. სწორად ახდენს საფეხეებისა და ჭიქების ამოსაღებად საჭირო იარაღების შერჩევა-გამოყენებას |  |
| 5.3.აყენებს ძირითად სამაგრს | * + 1. სწორად ახდენს სამაგრი კონსტრუქციის ელემენტების განსაზღვრული მიმდევრობით დაყენებას     2. სწორად აერთებს სამაგრი კონსტრუქციის ელემენტებს     3. სწორად ატარებს სამაგრი კონსტრუქციის მდგრადობის მისაღწევად საჭირო სამუშაოებს |  |
| 5.4.ხსნისდროებით სამაგრს | * + 1. სწორად ახდენს დროებითი სამაგრის ელემენტების თანამიმდევრულ დემონტაჟს     2. სწორად ახდენს დროებითი სამაგრის ელემენტების უსაფრთხო ადგილზე გატანა-დასაწყობებას |  |
| 5.5.აყენებს გამბრჯენების სამაგრს | 5.5.1. სტანდარტის მიხედვით  ახდენს სამაგრ ჩარჩოებზე  განმბჯენების დაყენებას |  |
| 5.6.ამოხიმავს სანგრევს | * + 1. სწორად ახდენს ამოსახიმავი მასალის მიმდევრობით ჩაწყობას     2. სრულად ახდენს ამოსახიმავი მასალასა და გვერდითი ქანებს შორის არსებული სიცარიელის შევსებას |  |
| 5.7 დგამს ბეღელს საჭიროების შემთხვევაში | * + 1. სწორად ახდენს ბეღლის დასადგმელად საჭირო მასალის შერჩევას     2. სწორად ახდენს ბეღლის კონსტრუქციის აწყობას     3. სრულად ახდენს ბეღლის ზედა ნაწილის ჰერმეტულად ამოხიმვას |  |
| **6**. **გვირაბების სარემონტო სამუშაოების წარმოება** | 6.1.დაზიანებულ ადგილებში აყენებს დროებით სამაგრებს | * + 1. ზუსტად ახდენს სამაგრი კონსტრუქციის დაზიანების ადგილის აღმოჩენას     2. ზუსტად არჩევს დროებითი სამაგრის ადგილს     3. სწორად აყენებს დროებით სამაგრს |  |
| 6.2.გამოიღებს დაზიანებულ სამაგრს | * + 1. სწორად ახდენს დაზიანებული სამაგრის დემონტაჟს     2. ზუსტად იცავს დაზიანებული სამაგრის მეორადი გამოყენების წესს     3. ზუსტად ირჩევს დაზიანებული სამაგრის დასაწყობებისათვის ადგილს |  |
| 6.3.ჩამოყრის აშლილ ქანებს | * + 1. სწორად იცავს სამაგრებს შორის არსებული აშლილი ქანის აღმოჩენის წესს     2. სწორად ირჩევს აშლილი ქანების ჩამოსაყრელად იარაღებს     3. სწორად აწარმოებს აღნიშნული იარაღების უსაფრთხო გამოყენებას |  |
| 6.4.ახდენს ჩამოშლილი ქანების აწმენდა-ჩატვირთვას | * + 1. სწორად ახდენს ჩამოყრილი მასის უსაფრთხო ადგილას დასაწყობებას     2. სწორად ახდენს დასაწყობებული მასის სატრანსპორტო საშუალებებზე იარაღებით ჩატვირთვას     3. სწორად იყენებს ჩასატვირთ იარაღებს     4. ზუსტად იცავს ჩასატვირთი მოწყობილობების უსაფრთხოდ დაყენების წესს |  |
| 6.5.აყენებს ახალ სამაგრს | 6.5.1. სწორად ახდენს ახალი  სამაგრის დაკავშირებას  ძველ სამაგრთან |  |
| 6.6.ატარებს ამოხიმვით სამუშაოებს | 6.6.1. სრულყოფილად ავსებს  ხიმებსა და მასივს შორის  არსებულ სივრცეებს |  |
| 6.7.აწესრიგებს სალიანდაგო მეურნეობას | * + 1. სწორად ახდენს დაზიანებული რელსის შეცვლას     2. სწორად ახდენს რელსების გადაბმას     3. სწორად აყენებს ქვეშაფენს და აკავშირებს მას რელსთან და განძელთან |  |
| 6.8.აწყობს წყალსარინ არხს | * + 1. სწორად ახდენს არხის აღდგენით სამუშაოებს     2. სწორად ახდენს არხიდან ამოღებული ქანის განთავსებას არსებული წესით |  |
| 6.9.აწყობს განიავების სისტემას | * + 1. სწორად ახდენს სავენტილაციო მილების გადაბმას     2. სწორად ახდენს სავენტილაციო მილების წესების დაცვით განლაგება-გაკიდებას |  |
| * 1. .ატარებს აღდგენით სამუშაოებს | 6.10.1. სტანდარტის მიხედვით  ახდენს გვირაბში სარემონტო სამუშაოებს  6.10.2. სტანდარტის მიხედვით  შესაბამისობაში მოყავს  კომუნიკაციები |  |
| **7.** **სამუშაო ობიექტზე უსაფრთხოების ნორმების დაცვა** | 7.1.ატარებს უსაფრთხოების ინსტრუქტაჟს | * + 1. ზუსტად იცავს დამცავი საშუალებების გამოყენების წესებს     2. ზუსტად იცავს სამთო გამონამუშევრებში გაადგილების წესებს     3. სწორად იცავს სამუშაო იარაღების ხმარების წესებს     4. ზუსტად იცავს სამუშაო ობიექტზე მოქცევის წესებს     5. ზუსტად იცავს ავარიის შემთხვევაში მოქცევის წესებს |  |
| 7.2.ამოწმებს ინდივიდუალური დაცვის საშუალებებს | 7.2.1. უსაფრთხოდ იყენებს  ინდივიდუალური  დაცვის საშუალებებს |  |
| 7.3.უზრუნველყოფს სამუშაო ობიექტამდე უსაფრთხო გადაადგილებას | 7.3.1. სწორად ახდენს გვირაბში  მექანიზირებული  საშუალებებით გადაყვანას |  |
| 7.4.ათვალიერებს სამუშაო ადგილს | * + 1. ზუსტად მოქმედებს სამთო გამონამუშევრის პასპორტის მიხედვით     2. ზუსტად მოქმედებს პასპორტით გათვალისწინებული ნორმებით     3. სწორად წარმართავს პასპორტით გათვალისწინებულ სამუშაოებს |  |
| 7.5.ამოწმებს ავტომატური საგაზო დაცვის აპარატურას | * + 1. სწორად ახდენს ავტომატური საგაზო დაცვის საშუალებების შემოწმებას     2. სტანდარტის მიხედვით განალაგებს ავტომატური დაცვის საშუალებებს     3. სწორად მართავს ავტომატური მართვის დავცის საშუალებებს |  |
| 7.6.აწყობს არხს პროფილაქტიკური ლამის მისაღებად | * + 1. სწორად ახდენს არხის მოწყობას პროფილაქტიკური ლამის მიღებისათვის     2. ზუსტად იცავს არხის მოწყობის უსაფრთხოების ნორმებს |  |
| 7.7.იცის ავარიის ლიკვიდაციის გეგმა სამუშაო ობიექტის ფარგლებში | * + 1. ზუსტად განსაზღვრავს სათადარიგო გამოსასვლელის საერთო სქემას     2. ზუსტად განსაზღვრავს სათადარიგო გამოსასვლელების რაოდენობას     3. ზუსტად იყენებს სათადარიგო გამოსასვლელებში მოძრაობის დროს დამცავ საშუალებებს |  |
| 7.8.აღმოუჩენს დაზარალებულს პირველად დახმარებას საჭიროების შემთხვევაში | 7.8.1. დროულად ახდენს  პირველადი დახმარების  აღმოჩენას საჭიროების შემთხვევაში |  |
| **8.** **სამთო გამონამუშევრის მდგომარეობის სისტემატური კონტროლი** | 8.1.აკონტროლებს გაყვანა-გამაგრების პასპორტით გათვალისწინებულ გვირაბის გაბარიტულ ზომებს | * + 1. სწორად საზღვრავს გვირაბის მიმართულებას     2. ზუსტად ადგენს გვირაბის გაბარიტულ ზომებს     3. სწორად სარგებლობს გვირაბის გაყვანა -გამაგრების პასპორტით     4. ზუსტად საზღვრავს გვირაბის გაყვანის პროფილს     5. სწორად ახდენს სალიანდაგო გზის მოწყობას |  |
| 8.2.აწესრიგებს წმენდით სანგრევს | * + 1. თანმიმდევრულად ახორციელებს გვირაბის გაყვანა-გამაგრების წესრიგში მოყვანის პროცედურას     2. ზუსტად მოყავს გვირაბის კვეთი პასპორტის შესაბამისობაში     3. ზუსტად იცავს სალიანდაგო მეურნეობის ნორმებს     4. სტანდარტის მიხედვით აწყობს წყალსადენ არხს |  |
| 8.3.აკონტროლებს სამაგრი კონსტრუქციების მთლიანობას | * + 1. ზუსტად საზღვრავს დაზიანებულ ელემენტების რაოდენობას     2. სტანდარტის მიხედვით ახდენს სამაგრი მასალის კლასიფიკაციას     3. ზუსტად იცავს სამაგრის გაბარიტულ ზომებს     4. სტანდარტის მიხედვით ახდენს ამოსახიმი მასალის კლასიფიკაციას ზომების მიხედვით |  |
| 8.4.აკონტროლებს მაღაროს ჰაერის შემადგენლობას | * + 1. სწორად ახდენს მაკონტროლებელი ხელსაწყოების შერჩევას     2. ზუსტად იცავს მაკონტროლებელი ხელსაწყოების გამოყენების წესებს     3. ზუსტად აკონტროლებს მაღაროს ჰაერის შედგენილობას     4. ზუსტად ახდენს მაღაროს ჰაერის კონტროლის პერიოდულობის დაცვას |  |
| 8.5.მართავს სამთო გამონამუშევრებში ტემპერატურულ რეჟიმს | * + 1. ზუსტად ახდენს სამთო გამონამუშევრებში ტემპერატურის კონტროლს     2. ზუსტად იცავს გამონამუშევრებში ტემპერატურის შენარჩუნების რეჟიმს     3. ზუსტად მოქმედებს წესების შესაბამისად გამონამუშევრებში ტემპერატურის მომატების შემთხვევაში |  |
| 8.6.ასუფთავებს წმენდით სანგრევს ნარჩენი მასალისაგან | * + 1. სწორად ირჩევს ინვენტარს გამონამუშევრების გასუფთავების მიზნით     2. სწორად იყენებს ინვენტარს გამონამუშევარის გასასუფთავებლად     3. სტანდარტის მიხედვით იცავს სამთო გამონამუშევრების გაბარიტულ ზომებს |  |

**ნაწილი 3. შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა)

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ნაწილი 4. ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად,

ა) დასაშვებია ნებისმიერი კვალიფიკაციის ფარგლებში მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით.

ბ) თავსებადობის დადგენისთვის შინაარსობრივი შესწავლის მიზნით ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა.

გ) სწავლის შედეგების თავსებადობის განსაზღვრის მიზნით აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლებიც/რომელთა ერთობლიობაც შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით შესაძლოა მიჩნეულ იქნას ანალოგიურად.

**ნაწილი 5. მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები შეფასების სტანდარტის ნაწილი 3-ის „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობას წარმოადგენს.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე შეფასების სავალდებულო კომპონენტები.

**ა) გამოკითხვა**

|  |
| --- |
| **გამოკითხვის ფორმა:**   * შესაფასებელი პირის გამოკითხვა ხორციელდება ტესტის ან/და ზეპირი შეკითხვების სახით * ტესტი შესაძლოა მოიცავდეს როგორც ღია, ისე დახურული ტიპის შეკითხვებს * გამოკითხვისათვის მაქსიმალური დროა 2 საათი * შესაძლოა შემფასებელმა მოითხოვოს შესაფასებელი პირის მიერ მომზადებული პასუხის არგუმენტირება,რისთვისაც შეფასების დროის ზემოთ დამატებით გამოიყოფა არაუმეტეს 15 წუთისა |
| **გამოკითხვის პროცესის მონიტორინგი:**  არსებითია გამოკითხვის პროცესზე შემფასებლის მიერ ზედამხედველობის განხორციელება  **მოპოვებული მტკიცებულებები:**  მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით ან/და შემფასებლის მიერ შევსებული ჩანაწერების ფორმებით  **საგამოცდო თემატიკა:**   * დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:  1. სამუშაო ობიექტზე განთავსებული დანადგარები, მათი ამუშავებისა და გამორთვის წესები, მიმდინარე სარემონტო სამუშაოების წესები 2. შპურების დანიშნულება და განლაგების სქემა, შპურების ბურღვა, ფეთქებადი მასალები, უსაფრთხოების წესები, სანგრევის განიავების მეთოდები 3. აუფეთქებელი შპურების ლიკვიდაციის ხერხები, სანგრევის უსაფრთხო მდგომარეობაში მოყვანა 4. სამაგრი კონსტრუქციების დაკომპლექტება და დასაწყობება, დროებითი სამაგრის მონტაჟი და დემონტაჟი, აშლილი ქანების ლიკვიდაცია, სალიანდაგო გზების, წყალსარინი არხებისა და სავენტილაციო მეურნეობის მონიტორინგი 5. უსაფრთხოების ნორმები, ინდივიდუალური დამცავი საშუალებები, უსაფრთხოების წესები მიწისქვეშა ტრანსპორტზე  * სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას |

**ბ) პრაქტიკული დავალების შესრულებაზე დაკვირვება**

**საგამოცდო გარემო:**

* შეფასება უნდა განხორციელდეს რეალურ სამუშაო გარემოში
* შეფასება მოიცავს პრაქტიკულ დავალებებს, რომელთა შესრულების პროცესზეც უნდა განხორციელდეს დაკვირვება (2-3 სთ)
* შემფასებლის მიერ დამატებითი კითხვების დასმის შემთხვევაში შესაფასებელი პასუხობს მათ და საჭიროების შემთხვევაში მოჰყავს არგუმენტები საკუთარი ქმედების/ გადაწყვეტილების დასადასტურებლად

**საგამოცდო პროცესის მონიტორინგი:**

საგამოცდო პრეცესის მონიტორინგს ახორციელებს შემფასებელი/შემფასებლები წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმებით.

**საგამოცდო პრაქტიკული დავალებების ჩამონათვალი:**

1. **დასადასტურებელი კომპეტენციების** შესაბამისად პრაქტიკული დავალებების შეიძლება მოიცავდეს შემდეგს:

ა) ობიექტზე განთავსებული დანადგარების, გახარჯული ფეთქებადი და სამაგრი მასალის აღრიცხვა, აირის კონცენტრაციის განსაზღვრა.

მანქანა-დანადგარების ჩართვა და გამორთვა. უწესივრობის აღმოჩენა.

ბ) შპურების განლაგების სქემის წაკითხვა, შპურების ბურღვა, სანგრევის განიავება და უსაფრთხო მდგომარეობაში მოყვანა.

გ) ქანსატვირთი მექანიზმების შერჩევა და მართვა, მაღაროს ვაგონების მანევრირება და ჩაბმა-ჩახსნა.

დ) გაყვანა-გამაგრების პასპორტის მიხედვით მუდმივი სამაგრის დადგმა და ამოხიმვა, დროებითი სამაგრის დემონტაჟი, ბეღლის დადგმა.

ე) დაზიანებული სამაგრის დემონტაჟი, სალიანდაგო გზის გარემონტება, წყალსარინი არხის აღდგენა, სავენტილაციო მილების გადაბმა და გაკიდება, კომინიკაციების გამართვა.

1. შესაფასებელი პირის მიერ შესრულებული სამუშაოს ხარისხის კონტროლის, სამუშოს შესრულების თანამიმდევრობის და სამუშაოების წარმოებისას შრომის უსაფრთხოების დაცვის შეფასება წარმოადგენს ზემოთჩამოთვლილ დავალებებზე დაკვირვების თანამდევ პროცესს და მასზე დამატებითი დროის გამოყოფა არაა რეკომენდებული.
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროების შემთხვევაში მოჰყავს საკუთარი ქმედების/ გადაწყვეტილების შესაბამისი არგუმენტები
3. სავალდებულო კომპონენტის(გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას.

**ნაწილი 6. მითითებები და რეკომენდაციები ამღიარებელ დაწესებულებაში არსებული შემფასებლისათვის/შემფასებლებისთვის**

**შეფასების დაწყებამდე გაეცანით:**

* პროფესიულ სტანდარტს
* შეფასების ინსტრუმენტებს
* დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს
* შემფასებლის ჩანაწერების ფორმებს
* შეფასების პირობებს
* შეფასების წესებს
* შეფასების კრიტერიუმებს

**შეფასების პროცესში:**

* პირადად დააკვირდით დავალებების შესრულების/შეფასების პროცესს
* თითოეული შესაფასებელისათვის აწარმოეთ შეფასების ჩანაწერების ფორმები
* თუ აუცილებელია შესაფასებელს დაუსვით დამატებითი შეკითხვები დავალებასთან დაკავშირებით
* შეაფასეთ თიოთოეული კრიტერიუმი

**შეფასების დასრულებისას:**

* შესაფასებელს მიეცით განმარტება შეფასებასთან დაკავშირებით
* შეაჯამეთ შეფასების შედეგები
* დაადასტურეთ შეფასების შედეგები ხელმოწერით
* შეფასების ჩანაწერები გადაეცით სათანადოდ უფლებამოსილ პირს

**ნაწილი 7. შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |  |
| --- | --- | --- | --- | --- |
| **დადასტურებული კომპეტენცია** | | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**